ร้านท่าเรือซีฟู๊ดเป็นร้านที่ค่อนข้างได้รับความนิยมมายาวนานเป็นสิบปี 
เสาร์-อาทิตย์ คนเยอะมาก ร้านหาไม่ยาก อยู่เยื้องกับท่าเรืออ่างศิลา 
เมนูค่อนข้างหลากหลาย ก็คล้ายๆ กับร้านอาหารทะเลทั่วไป
รสชาติอาหารที่ทานวันนี้
- ส้มตำปูม้า อร่อย รสชาติกำลังดี ไม่หวานเกิน โรยกุ้งแห้งมาเยอะ จานนี้ 4 ดาว
- ต้มยำปลาเก๋า น้ำไม่ค่อยร้อน เปรี้ยวโดด ไม่เผ็ดเลย ปลาไม่สด จานนี้ 2 ดาว
- ข้าวผัดปู ผัดมาอร่อยใช้ได้ แห้งกำลังดี แต่ปูน้อยมากเลยค่ะ  จานนี้ 3 ดาว
- ปูนิ่มผัดผงกะหรี่ ไม่ค่อยอร่อย เค็มอย่างเดียวไม่กลมกล่อม จานนี้ 2 ดาว
- ออส่วน แต่รสชาติเหมือนหอยทอด แป้งไม่นุ่มนวลเลย จานนี้ 2 ดาว
- ต้มยำโป๊ะแตก น้ำไม่ร้อน แถมรสชาติกร่อยๆ บอกไม่ถูก แต่ใส่เครื่องทะเลมาเยอะ 2 ดาว
- ปูแสมหลน ยังอร่อยเหมือนเดิม หวานนำ เปรี้ยวตาม รสชาติแบบโบราณ 4 ดาว
สรุป วันนี้ไม่ค่อยประทับใจ อาหารอร่อยเป็นบางอย่าง (เมื่อก่อนอร่อยกว่านี้) 
การบริการควรปรับปรุง พนักงานน้อยกว่าลูกค้า วันนี้ไปทานคนไม่เยอะ แต่รอนานมาก
ราคาถือว่าเหมาะสม ไม่แพงค่ะ 